Пазарна консултация №53615 с предмет „Доставка на еталонни радиоактивни източници за нуждите на „АЕЦ Козлодуй“ ЕАД ”

 „АЕЦ Козлодуй” ЕАД уведомява всички заинтересовани лица, че във връзка с подготовката за възлагане на обществена поръчка и определяне на прогнозна стойност, на основание на чл. 44 от ЗОП набира индикативни предложения за „Доставка на еталонни радиоактивни източници за нуждите на „АЕЦ Козлодуй“ ЕАД”.

С оглед приложението на еталонните радиоактивните източници, номенклатурата е разделена на следните обособени позиции:

1. Обособена позиция №1. Доставка на еталонни радиоактивни източници за нуждите на сектор „Радиохимия“, ЕП2 - Техническа спецификация №24.ЕП-2.ТЗ.1361;

1. Обособена позиция №2. Доставка на еталонни източници на йонизиращи лъчения за калибриране и проверка на средства за измерване в „АЕЦ Козлодуй“ ЕАД за отдел „Метрологично осигуряване“, БиК -Техническа спецификация №23.БиК.ТЗ.493.

Предложението следва да включва:

- подробно описание на предлаганата стока, съгласно приложените технически спецификации;

- единична цена и обща стойност без ДДС за всяка обособена позиция;

- информация за срок и условие на доставка, срок на годност, жизнен цикъл;

- съпроводителна документация при доставка;

- точен адрес и лице за контакт, телефон, факс, e-mail, интернет адрес.

Запитвания във връзка с провежданите пазарни консултации може да бъдат отправяни до 04.04.2024 г. на e-mail: commercial@npp.bg, като разясненията ще бъдат публикувани в профила на купувача.

Краен срок за подаване на индикативни предложения е 10.04.2024 г. на e-mail: commercial@npp.bg

Индикативните предложения и всякаква друга информация, разменена по повод проведените пазарни консултации, ще бъдат публикувани в профила на купувача.

С подаване на индикативно предложение, всеки участник в пазарните консултации се съгласява, че предложението и всякаква друга информация, предоставена като резултат от пазарните консултации, ще бъде публично достъпна в профила на купувача.

Възложителят си запазва правото да използва индикативни предложения, получени при проведени пазарни консултации, за възлагане на обществени поръчки до стойностните прагове на чл. 20, ал. 4 от ЗОП.

Допълнителна информация може да бъде получена от Емилия Митева – Експерт „Маркетинг”, тел. +359 973 7 34 83, e-mail: EGMiteva@npp.bg

Приложения:

1. Технически спецификации – 2 броя;
2. Образец за индикативно предложение.